**4.2** **KISWAHILI (102)**

**4.2.1** **Kiswahili Paper 1 (102/1)**

1. Huu ni utungo amilifu. Vipengele viwili vikuu vya utungo wa aina hii vishughulikiwe:

(a) Maudhui;

(b) Muundo.

(a) **Muundo wa memo**

Mtahiniwa azingatie muundo wa juu (sura) wa memo.

Vipengele vifuatavyo vya kimsingi vizingatiwe.

(i) **Nembo na anwani ya Kampuni ya Jitihada**. Iandikwe juu, katikati mwa karatasi wala

si juu pambizoni kama ilivyo katika barua rasmi ya kawaida . Anwani inaweza

kujumuisha mahali, mtaa, barabara au jengo ambamo kampuni ya Jitihada inapatikana.

Kwa mfano: Mtaa wa Viwandani, Barabara ya Tungama, n.k; anwani ya barua pepe,

tovuti na kipepesi (faksi).

(ii) **Nambari ya marejeleo/kumbukumbu ya marejeleo**. Kwa mfano:

Kumb./ Rej.  JIT/ JUMLA/NIDHAMU/2013/2

(iii) **Tarehe** - inaweza kuandikwa pambizoni kwenye mstari mmoja na nambari ya

kumbukumbu.

(iv) **Mtajo**

(a) Kutoka Kwa: Meneja

(b) Kwa: Wafanyakazi wote

(v) **Mada/Kuhusu**: Ukiukaji wa maadili ya kikazi

**Au**

**Mada**:  Onyo kuhusu ukiukaji wa maadili ya kikazi

(vi) **Utangulizi**

Mtahiniwa atangulize kiini cha memo. Kwa mfano: mtindo ufuatao unaweza

kufuatwa:

Ripoti zilizowasilishwa katika afisi hii na wakuu wa vitengo mbalimbali zimebainisha

kudorora kwa maadili ya kikazi ..., n.k

(vii) **Mwili**: Hapa ndipo hoja zitakapojadiliwa.

Hoja zipangwe ki - aya.

(viii) **Hitimisho** (kimuundo)

Mtahiniwa ahitimishe utungo wake.

Hapa anaweza kujumuisha hatua ambazo zitachukuliwa kwa atakayeendelea kukiuka

maadili ya kikazi.

267

(ix) **Kimalizio** Muundo wa mwisho wa memo udhihirike kama ifuatayo:

(i) sahihi

(ii) jina

(iii) cheo (si lazima) kwa vile ametaja tayari.

(iv) Nakala kwa, kwa mfano,

(a) Mkurugenzi

(b) Wakuu wa vitengo

(Nakala si lazima)

(b) **Maudhui**

Mtahiniwa aibue hoja zinazohusiana na kutozingatia nidhamu kazini. Baadhi yazo ni:

(i) Kuchelewa kazini

(ii) Kuondoka mapema

(iii) Kuzembea kazi/kutofikia malengo

(iv) Matumizi mabaya ya rasilimali za kampuni

(v) Mahusiano yasiyoruhusiwa, kwa mfano ya kimapenzi

(vi) Mawasiliano yasiyofaa, kwa mfano yanayoeneza kashfa dhidi ya wafanyakazi

wengine au viongozi

(vii) Mavazi yasiyo na staha

(viii) Kudai malipo ghushi

(ix) Kutoa siri za kampuni

(x) Kuhusika katika biashara/shughuli inayoendelezwa na kampuni ya Jitihada

(xi) Mapendeleo kazini, kwa mfano kuhusiana na utoaji wa nafasi za kujiendeleza

(xii) Utoaji na upokeaji wa rushwa

(xiii) Kutoheshimu /kutozingatia haki za wafanyakazi wenye mahitaji maalum

(xiv) Kushusha hadhi ya kampuni kupitia mwenendo wako

(xv) Kutumia muda wa kampuni kujiendeleza masomoni bila kufidia.

(xvi) Matumizi mabaya ya vileo

(xvii)   Kutoa zabuni kwa njia ya mapendeleo

(xviii)  Kutowaheshimu wakuu wako/kudhalilisha hadhi ya wakuu

(xix) Kukosa kuwajibikia makosa pale yanapotokea

(xx) Kuendeleza dhuluma ya kimapenzi

(xxi) Kutumia mali ya kampuni bila idhini kujiendeleza

**Hitimisho** (kuhusiana na mada)

Hitimisho inaweza kujumuisha hatua ya kinidhamu kulingana na sera za kampuni, k.v

onyo, kusimamishwa  kazi kwa muda na kufutwa. Mtahiniwa anaweza pia kuwahimiza

wafanyakazi kuzingatia maadili ya kikazi (bila kutoa onyo) ili kufanikisha utendakazi

na maendeleo ya kampuni.

**Tanbihi**

(i) Kwa vile hili ni onyo, mtahiniwa anahitajika kutumia lugha yenye toni kali

au inayohimiza nidhamu kazini.

(ii) Mtahiniwa anaweza kufafanua kosa na hapohapo akataja hatua ya kinidhamu.

(iii) Kaida nyingine zote za usahihishaji wa karatasi hii zizingatiwe.

268

2. Hii ni insha ya mjadala. Ifuate kanuni za mjadala ambapo patakuwa na hoja za kuunga mkono

na za kupinga.

**Kuunga mkono**

(i) Hatari za kuangamia kwa lugha ambazo hazitumiki kwa wingi katika mawasiliano

ya simu tamba

(ii) Kupalilia uraibu wa matumizi ya rununu, vijana kujizika katika matumizi ya rununu

kiasi cha kufifilisha utendaji wao kielimu

(iii) Kuchipuka na kustawi kwa aina mpya na nyeti za uhalifu kama vile utapeli

(iv) Kuporomoka kwa misingi ya familia, ikiwa mume/mke atamdhibiti mwenzake kwa

kutaka kusoma ujumbe wake mfupi au kuchunguza nani wanaompigia mwenzake

simu, mtafaruku unaweza kuzuka. Pia jamaa nyingi huhiari kupigania simu badala ya

kuonana ana kwa ana, hivyo kupujua mshikamano wa kifamilia

(v) Kuvuruga lugha/sarufi. Watu wamezoea kuandika kwa ufupi.

(vi) Kudanganya katika mtihani, hivyo kupujua  thamani ya mitihani.

(vii) Kuzorota kwa maadili, k.v kuharibia mtu sifa kupitia ‘facebook’, kudanganya moja

kwa moja  pale ulipo n.k.

(viii) Kudhalilisha ubunifu/wizi wa kiusomi. Baadhi ya watu hutumia simu kuiba mawazo ya

wengine.

(ix) Wizi wa ubunifu wa kazi za kisanii ambazo hazijapewa hakimiliki

(x) Kurahisisha uporaji na unyakuzi wa malighafi za mataifa yanayoendelea kupitia kwa

mtandao

(xi) Upujufu wa maadili, vijana kutazama filamu chafu.

**Hoja za kupinga**

Rununu zina manufaa chungu nzima kama vile:

(i) Kuleta  wanadamu pamoja duniani na hivyo kupunguza tuhuma zinazoelekea kuleta

vurugu kwa watu kutofahamiana

(ii) Usambazaji wa teknolojia inayorahisisha maisha ya wanadamu kote duniani kupitia

kwa huduma zinazotolewa na simu.

(iii) Kuendeleza biashara - kubadilishana bidhaa na pesa kupitia mtandao kama vile

MPESA.

(iv) Hurahisisha  huduma za benki. Mtu anaweza kufikia akaunti yake kupitia kwenye

rununu.

(v) Huwa na vifaa kama vile vikokotoo vya kurahisisha kufanya hesabu.

(vi) Ni chombo cha burudani - vijana hupata michezo mbalimbali.

(vii) Huimarisha utafiti. Mtu anaweza kufanya utafiti kupitia kwenye rununu.

(viii) Huweza kutumiwa kupigia picha, hivyo kuokoa pesa ambazo zingenunulia kamera au

video.

(ix) Mtu anaweza kuwasiliana na familia yake kutoka mbali, hivyo kuokoa muda na fedha

ambazo angetumia kusafiri.

(x) Mtu anaweza kuhifadhi msahafu(Biblia au Korani) kwenye simu, hivyo kujikuza kiroho

kila mara.

(xi) Ni njia ya kupata habari kutoka kwenye mashirika ya usambazaji wa habari. Baadhi ya

rununu zina redio na hata runinga. Mtu anaweza kusikiliza na kutazama habari hata

akiwa safarini.

(xii) Hufanikisha kuwanasa matapeli na magaidi. Baadhi ya rununu huonyesha simu

ilipopigiwa hivyo kusaidia kudhibiti mitandao ya uhalifu.

269

(xiii) Huduma ya simu tamba ni njia ya kujipatia riziki. Wapo raia walioanzisha biashara ya

MPESA, na wengine ukarabati wa rununu zilizoharibika. Hili limepunguza makali ya

uhaba wa nafasi za kazi nchini.

**Tanbihi**

1 Mtahiniwa anaweza kujadili upande mmoja, kwa mfano, hasara tu. Huyu atahitajika

kufafanua kikamilifu angaa hoja 5 ili kukadiriwa vyema kimaudhui.

2 Wapo watakaosema moja kwa moja kuwa simu tamba imeleta faida tu. Hawa pia

wajadili angaa hoja 5 ili kukadiriwa vyema kimaudhui.

3 Watakaojadili pande zote mbili sharti wafafanue angaa hoja  3 kuunga na 2 kupinga/**au**

3 kupinga na 2  kuunga, kisha waonyeshe msimamo wao.

4 Kuna yule atakayejadili pande zote mbile bila kuonyesha msimamo.  Huyu ni mtu baki

- amepungukiwa kidogo

5 Kaida nyingine zote za usahihishaji wa karatasi hii zizingatiwe.

3. Hii ni insha ya methali. Kisa kidhihirishe maana ifuatayo:

Usimpuuze mtu ambaye alikusaidia awali; au usimpuuze mtu ambaye unahitaji msaada wake

ati kwa sababu amekufaa tayari na unahisi kwamba humhitaji tena. Huenda ukamhitaji mtu

huyo baadaye.

**Au**

Usivipuuze au usividharau vitu au hali ambayo ilikufaa awali. Huenda ukavihitaji

baadaye.

Kisa kinaweza kudhihirisha hali zifuatazo:

(i) Mhusika ambaye ameishi mahali kwa muda (labda amepewa hifadhi na ndugu au

familia) kisha anapofanikiwa anawadharau.

Kisa kionyeshe hasara / tatizo linalotokana na kupuuza huku. Pengine mhusika anaweza

kuhitaji msaada, japo kidogo, wa familia hii na kuona aibu kuomba.

(ii) Mwajiriwa ambaye amefanya kazi katika kampuni fulani kwa muda, kisha anapopata

kazi kwingine anajiuzulu kwa dharau. Wakati fulani patokee jambo linalomhitaji kupata

barua kutoka kwa wakuu wa kampuni hiyo, kisha ahasirike kwa kuona aibu kuomba.

(iii) Mwanafunzi ambaye baada ya kukamilisha masomo anatenda mambo kama vile

kuwakosea walimu heshima, kuharibu mali ya shule, bila kuwazia kwamba atahitaji

barua ya marejeleo kutoka kwa wakuu wa shule. n.k

(iv) Mtu ambaye anakitelekeza kifaa chake kikuukuu kwa kununua kipya. Patokee wakati

ambapo hicho kipya kimeharibika na hawezi kukitumia kile cha zamani kwa vile

hakukitunza.

**Tanbihi**

1 Kisa kinahitajika kuonyesha hali mbili: kudharau na kuathirika.

2 Wale ambao wataonyesha kudharau bila kuathirika watakuwa**wamepungukiwa** tu

kimaudhui,**hawajapotoka**. Wakadiriwe ipasavyo kulingana na vigezo vya kutathminia

(mwongozo wa kudumu).

3 Wale ambao wataandika kisa**kisichohusiana** kabisa na methali ndio watakaokuwa

**wamepotoka** kimaudhui. Hawa wawekwe katika kitengo kilichopendekezwa na vigezo

vya kutathminia (mwongozo wa kudumu).

4. Watahini**wawe makini** zaidi. Mtahiniwa anaweza kudokeza athari kwa**neno, kirai**

**kimoja**, au**sentensi tu**.

Athari pia inaweza kudokezwa kama tahadhari na mhusika mwingine katika hadithi,

akamwambia yule anayedharau vitu au watu waliomfaa.

270

4. Maneno kiini katika swali hili ni**kudunda** na**matarajio**. Hali inayodhihirika katika mdokezo

huu ni wasiwasi au taharuki.

Kisa kidhihirishe:

(a) Mhusika anayetarajia jambo.

(b) Jambo ambalo linatarajiwa - kwa mfano:

(i) kutangazwa kwa matokeo ya mtihani

(ii) matokeo ya mashindano

(iii) uchunguzi wa kiafya

(iv) kukutana na rafiki ambaye mmetengana kwa muda

(v) majibu kwa rai au swali, kwa mfano: ombi la posa au ndoa

(vi) tangazo la kizuizi cha ndoa kwenye harusi yake kanisani au msikitini

(vii) kutawazwa kama kiongozi wa dini kama vile kasisi

(viii) kuwasili katika nchi ngeni

(ix) mwanzo wa safari kwenda nchi ngeni

(x) mwanzo wa mashindano au mbio fulani; mhusika anangojea kupulizwa kwa

kipenga

(xi) siku ya kwanza katika kidato cha kwanza, mhusika anangojea kuingia kwenye

afisi kusajiliwa

(c) Baada ya kuandika kauli hii ya mwanzo:

(i) Mtahiniwa anaweza kurudi nyuma (kutumia mbinu rejeshi), akasimulia kisa

hadi akafikia hali ambayo anatarajia jambo hili. Kwa mfano, mbinu rejeshi

inaweza kuonyesha uchumba, pingamizi, kisha arusi ambapo anahofia kuwa

huenda pakatokea mtu akaipinga ndoa hii. Anaweza pia kusimulia maisha yake

shuleni, kufanya mtihani na sasa anatarajia kutangazwa kwa matokeo.

(ii) Mtahiniwa anaweza kuandika kauli ya kuanzia, kisha akafululiza moja kwa

moja kusimulia yaliyotokea baada ya jambo analotarajia msimulizi. Kwa

mfano: anaweza kutangazwa kuwa mwanafunzi bora zaidi; kisha asimulie

kuhusu  maisha yake baada ya hayo.

(iii) Msimulizi anaweza kuwa aliyohofia, kwa mfano, kupingwa kwa ndoa yake

yametokea, upeo wa chini au mporomoko wa maisha yake ukatokea. Kisha

asimulie masaibu yake hadi anapofikia hatua ya kujiokoa au kudidimia zaidi

katika majonzi, n.k

**Tanbihi**

1. Mtahiniwa atakuwa**amepotoka** kimaudhui**pale tu** kitakosa kuoana na kianzio,

hivyo kuandika yasiyohusiana na swali.

2. Mtahiniwa akikosa kuanza kwa kauli aliyopewa**lakini** kisa chake kioane na kiini

cha swali, atakuwa**hajapotoka** kimaudhui,**amepungukiwa** kimtindo. Akadiriwe

kulingana na masimulizi yake.

3. Atakayekosa kuanza kwa kauli hii, na kisa kisioane na kiini cha swali atakuwa

amejitungia swali.

4. Kwa vyovyote vile**lazima** pawe na jambo linalotarajiwa, na ambalo linaweza kuathiri

mkondo wa usimulizi, ukaelekea nyuma au mbele.**Mtahini asitarajie tu mbinu**

**rejeshi**.

5. Kaida zote za usahihishaji wa karatasi hii zizingatiwe.

271

**4.2.2** **Kiswahili Paper 2 (102/2)**

**1.** **Ufahamu**

(a) (i) Kuharibika kwa miundomsingi/barabara mbovu

(ii) Mishahara duni

(iii) Malalamishi yao kutosikilizwa

(iv) Kutothaminiwa kwa utaalamu

(v) Kukosa huduma za kimsingi k.v. maji

(vi) Kuvutiwa na maisha ya kuridhisha huko ng’ambo

(vii) Kutokuwa na matumaini  ya mustakabali mwema nchini.

4 x 1 - alama 4

(b) Masika ni hali nzuri au manufaa.

Ng’ambo kuna maisha ya kuridhisha kama vile kuthaminiwa kwa wanataaluma.

1x1 - alama 1

Hata hivyo, kuna dosari zifuatazo:

(i) Upweke

(ii) Ubinafsi

(iii) Baridi

2x1

(Jumla - alama 3)

(c) (i) Umma kutofaidika kutokana na huduma za wataalamu wake licha ya

kuwafadhili

(ii) Kuwaachia mzigo wa kazi wataalamu wachache waliobaki

(iii) Kuwapoka riziki wafanyakazi, k.v. walioajiriwa na wataalamu hawa

(iv) Kulazimika kufanya kazi kwa saa nyingi, kama vile Dkt. Tabibu

3 x 1 -  alama 3

(d) (i) Huwezesha kuwasiliana na jamaa walio mbali, kwa mfano, Daktari na rafiki

yake wanawasiliana kwa simu.

(ii) Huwezesha kuwafikia watoaji huduma patokeapo dharura, kwa mfano Daktari

anapigiwa simu nyumbani.

(iii) Hurahisisha usafiri - gari la Daktari.

(iv) Hurahisisha kupata huduma ya karibu ya maji- bomba la maji nyumbani kwa

Daktari.

3 x 1 - alama 3

(e) (i) Kuyapa mji - kuyawazia/kuyapa nafasi ya kuyajibu

(ii) Fukuto - wasiwasi/mashaka/dukuduku/kutokuwa na utulivu/hamaniko

2 x 1 - alama 2

272

2. (a) (i) Katiba mpya iliidhinisha mfumo wa ugatuzi ambao hupunguza mamlaka ya

serikali kuu katika usimamizi wa rasilimali.

(ii) Eneo la ugatuzi hutwaa kiasi fulani cha mamlaka.

(iii) Ugatuzi utahakikisha usawa wa kimaendeleo nchini kinyume na awali.

(iv) Serikali isaidie maeneo yote kujiimarisha.

(v) Maeneo yaweke mikakati ya kutafiti na kubainisha rasilimali/zilizomo.

(vi) Kuvumbua rasilimali mwafaka kutasaidia ustawi.

(vii) Wanamaeneo watafute mbinu za kuongezea thamani rasilimali.

(viii) Kilimo cha ufugaji ni nguzo ya maeneo mengi na kinahitaji kuimarishwa kwa

kuandama mbinu za kisasa za uzalishaji.

(ix) Ipo haja ya wanaeneo kukabiliana na matatizo yanayohusiana na soko ili

kukinga dhidi ya kupoteza wateja.

(x) Ipo haja ya kujenga viwanda vya kuchinjia mifugo na kupakia nyama.

(xi) Baadhi ya wafugaji huhasirika kwa kuuza mifugo wazimawazima.

(xii) Wafugaji wengine hutapeliwa.

7x1=7

Mtiririko = 1

alama - 8

(b) (i) Ujenzi wa viwanda vya kuchinjia na kupakia nyama utakinga dhidi ya

kupoteza bidhaa zinazotokana na mifugo.

(ii) Kujenga  viwanda hivi kunasababisha ujenzi wa viwanda tegemezi.

(iii) Hili litawezesha kuzalisha nafasi za kazi.

(iv) Kutakuwa na kuongezea thamani utoaji wa huduma za kijamii na kiutawala.

(v) Kuzalisha nafasi za kazi kwa vijana kutasaidia kuwaadilisha vijana zaidi.

(vi) Kila eneo lina vipaumbele tofauti; wakazi wabainishe kipaumbele chao.

(vii) Ugatuzi unahitaji ushirikiano.Kila mwanaeneo awajibikie maendeleo ya eneo.

(viii) Wanaeneo washiriki kuteua viongozi wenye muono mzuri.

(ix) Ufanisi katika maeneo ya ugatuzi utachangia katika ufanisi wa taifa kwa jumla.

6x1=6

Mtiririko = 1

(alama = 7)

3. (a) (i) Sauti mwambatano ni sauti mbili au zaidi zinazotamkwa kama sauti moja (k.v.

konsonanti  na kiyeyusho. Kwa mfano /tw/

**Au**

Sauti moja ambayo ni muungano wa sauti mbili au zaidi. Kwa mfano konsonanti

mbili au tatu. Kwa mfano,/nd/ mb/ ngw/

1 x 2  - (Alama 2)

**Au**

Sauti ambayo huundwa kwa konsonanti mbili au tatu zinazotamkwa

kama sauti moja, kwa mfano, /ndw/ katika ndwele,ngw/katika jangwa

(ii) mf: / nd/   - katika unda

/ nz/   - katika mwanzo

/ tw/   - katika twalika

/ nw/  - katika shonwa

/zw/   - katika tuzwa

/sw/ - katika naswa

/ndw/ - katika undwa

273

1x1   -       (Alama 1)

Mtahiniwa atumie kielezi cha namna kama ifuatavyo.

(b) Komu ameshona nguo vizuri na kuiuza sokoni

au

Komu aliuza nguo sokoni baada ya kuishona vizuri.

(Alama 2)

(c) (i) Watumie kihusishi cha wakati kama vile, kisha, tangu, halafu, kabla ya, hadi,

mpaka, kwa, hata, kufikia, kuanzia. Mfano:

Amekuwa hapa tangu asubuhi.

Aliwasili halafu akaondoka.

(Alama 1)

(ii) Watumie mzizi - o - ote pamoja na nomino / viwakilishi katika ngeli mbalimbali.

Kwa mfano: Mwalimu alitaka kumtuma mtoto yeyote.

Nzi hula kitu chochote.

Hakuweza kula tunda lolote. n.k

(d) Askari wakipiga doria na kushirikiana na raia watakuwa wametuhakikishia usalama.

(Alama 2)

6  x

1

2

(Alama 3)

(f) Videbe hivyo vitasafirishwa pamoja na vijundo hivi.

**au**

Vijidebe hivyo vitasafirishwa pamoja na vijijundo hivi.

2x1    -                 (Alama 2)

(g) (i) Ingawa mshahara wake si mkubwa - tegemezi

(ii) anaikimu familia yake - huru

2x1 (Alama 2)

(h) Matumizi ya ‘Kiambishi ‘li’

(i) Kiambishi cha wakati uliopita - Musa alitutembelea.

(ii) Kiambishi cha ngeli - Tunda liliiva

(iii) Kiambishi cha kauli tendea - Yule  alikukimbilia**au** Mtoto amekalia kigoda.

3 x 1 (Alama 3)

(i) (i) Ni sentensi inayoonyesha kutegemeana kwa matendo au hali.

274

(Alama 1)

(ii) Watumie viambishi na maneno yanayoonyesha kuwa kufanikiwa au

kutofanikiwa kwa tukio au tendo moja kunategemea kufanikiwa kwa tukio au

tendo lingine. kwa mfano: nge, ngali, ki, kama, iwapo n.k.

(a) Wanafunzi wangefika mapema wangempata mwalimu.

(b) Kotu angalisoma kwa bidii angalifaulu.

(c) Mvua ikinyesha mapema tutapata faida.

(d) Iwapo unataka ufanisi jibidiishe.

**Tanbihi**

Mtahiniwa anaweza kuandika katika hali kanushi kama ville:

(a) Mkulima asingalipanda mapema asingalipata mazao mengi.

(b) Huyu asipojihadhari ataharibikiwa.

(c) Iwapo hutaanza safari mapema utachelewa.

(d) Kama utaanza shughuli mapema hutatatizika.

(e) Lazima asome kwa bidii ili afanikiwe

(Alama 2)

(j) (i) La Katunda linapendeza.

**Au**

Tindi anataka cha mwenziwe.

(ii) Atumie viwakilishi vya idadi halisi vinavyotumia  a -  unganifu. Kwa mfano:

Wa tatu atatuzwa shaba.

**Au**: Mwalimu anamuita wa nne.

1x2 - (Alama 2)

(k) Mifano ifuatayo au zaidi inaweza kujitokeza.

Kairu hajawahi kupalilia mtama.

TS T N

**Au**

Huyu ataweza kukupa ufadhili.

TS T N

**Au**

Wanafunzi hawa wangali wanafanya mtihani.

TS T N

**Au**

Musa alikuwa anawafundisha wanawe.

TS T N

1x2   -                               (Alama 2)

alama 2/0

(l) (i) Hutumiwa kutilia mkazo maelezo/kutoa maelezo zaidi/kufafanua au kuonyesha

kusisitiza. Kwa mfano:

Alinunua matunda — maembe, machungwa na matango.

(ii) Hutumiwa kuonyesha kubadilika kwa maoni. Kwa mfano:

Waite wale — hapana, hawa.

(iii) Kuonyesha msemaji/usemi halisi, kwa mfano

Utengano ni udhaifu duma

2x1 (Alama 2)

275

(m) Sentensi ibainishe kauli au hali ya kutendeana. Osore na Ngungui wamepigiana simu.

**Au**

Osore and Ngungui wamepigania simu

1x2 (Alama 2)

(n) Utumbuizaji wa Mayaka una ucheshi mwingi/sana.

**Au**

Kutumbuiza kwa Mayaka kuna ucheshi mwingi/sana.

**Au**

Kutumbuiza  kwa Mayaka kuna kuchekesha kwingi/sana.

1x2   - (Alama 2)

(o) Kanda

(i) kutomasa

(ii) eneo

(iii) aina ya mfuko

(iv) mtu asiyeaminika/laghai/ayari

(v) wingi wa ukanda/mshipi

(vi) malipo kwa mganga

(vii) makasia ya kuogelea

(viii) utepe/mshipi unaotumiwa kunasia sauti/picha

(ix) mtu asiyesimika/hanithi 3 x 1 (Alama 3)

(p) (i) enda mvange

(ii) enda upogo

(iii) enda segemnege

(iv) enda arijojo

(v) enda mrama

(vi) enda benibeni

(vii) enda shoro

(viii) enda tenge 2 x 1 (Alama 2)

4. Isimujamii

(a) Biashara/sokoni/kunadi au kutangaza bidhaa (Alama 2)

(b) (i) Matumizi ya chuku - kuona ni bure, bure kwa bure, bei ya starehe

(ii) Urudiaji - ng’ara, ng’ara, haya haya

(iii) Matumizi ya misimu ya biashara kama vile: nguo motomoto hamsa, ng’ara,

(iv) Lugha shawishi - shika mwenyewe ujionee, usikose mwanangu, bei nafuu

(v) Kauli fupifupi - kuona ni bure, bei nafuu

(vi) Lugha nyepesi - kifungu chaeleweka bila tatizo.

(vii) Kuchanganya ndimi -*fifty fifty/Hamsa fifty*

(viii) Matini huwa fupi. Tangazo hili ni fupi.

(ix) Kuzungumza na mteja moja kwa moja - Haya ng’ara, usikose mwanangu.

(x) Kutumia mafumbo ambayo huenda yasieleweke na asiyekuwa na makini.

mf. Hamsa*fifty*/Hamsa na nyingine - kumaanisha mia, wala si hamsini.

(xi) Kujinasibisha  au kujitambulisha na mteja. Mtangazaji anamwita mnunuzi

mwanangu ili kujenga ukuruba baina yao, hivyo kumvutia.

(xii) Matumizi ya porojo - bure kwa bure, bei ya starehe.

8x1 alama 8

**Tanbihi**

(i) Masharti yote ya usahihishaji wa karatasi ya pili yazingatiwe.

(ii) Ni muhimu**mtahini** kuwa**makini** kufasiri ipasavyo majibu ya watahiniwa asije

akawahini.

276

**4.2.3** **Kiswahili Paper 3 (102/3)**

**FASIHI  SIMULIZI**

1. (a) **Maana ya Vitanza Ndimi**

Vitanza ndimi ni virai/vishazi au sentensi zenye sauti zinazokaribiana au zinazofanana

kimatamshi na ambazo hutatiza mtu kuzitamka. Aghalabu huundwa kwa

vitate, vitawe, au hata kurudia maneno yale yale katika sentensi. Kwa mfano:

(i) Wali huliwa na mwana wa liwali. Asiyekuwa mwana wa liwali hali wali.

(ii) Wali huliwa na wanawali, wasio wanawali hawali wali.

(iii) Shirika la reli la Rwanda lililiathiri lile la reli la Kenya.

(iv) Mzee aliyevaa koti lililofika gotini alianguka akaumia goti kisha koti lake lenye

kufika magotini likachanika. (alama 2)

(b) **Majukumu ya Vitanza ndimi**

(i) Kumzoesha mtoto/mtu kuzitamka sauti au maneno vizuri.

(ii) Ni nyenzo ya burudani. Vikao vya mashindano ya utamkaji hutumiwa

kuwachangamsha wanajamii.

(iii) Msingi wa kumsaidia mtoto kujua lugha kwa undani.  Huundwa kwa vitate au

vitawe, hivyo mtu hujifunza vipengele hivi vya lugha.

(iv) Husaidia kuimarisha uwezo wa kimawasiliano wa anayehusika. Utamkaji wa

vitanza ndimi kwa kasi humzoesha mzungumzaji kuweza kuwasilisha hoja bila

kusitasita.

(v) Huendeleza utamaduni. Jinsi wanajamii wanavyoshirikishwa katika utamkaji

ndivyo wanavyorithishwa utamaduni wao au desturi yenyewe ya kushiriki

katika utamkaji.

(vi) Hujenga stadi ya ukakamavu.  Kadiri mtu anavyoshiriki katika utamkaji ndivyo

anavyoimarisha ujasiri wake wa kuzungumza hadharani.

(vii) Huibua ucheshi na kudumisha uhusiano mwema. Utani unaoibuliwa katika

mashindano ya utamkaji ni msingi wa kujenga uhusiano.

(viii) Hukuza ubunifu.  Wanajamii huweza kubuni vitanza ndimi hapohapo,

wakavitamka.

(ix) Ni kitambulisho cha jamii.  Kila jamii ina vitanza ndimi vyake vinavyohusu

mazingira yake.

(x) Hukuza utangamano katika jamii.  Vikao vya mashindano ya utamkaji  huwaleta

wanajamii pamoja hivyo kujihisi kuwa kundi moja.

277

(xi) Kuonya/kushauri - baadhi hufumbata maonyo/ushauri. Kwa mfano, Mzaha

mzaha huzaa usaha. (6 x 1 = 6)

Kutaja ½ Mfano ½

(c) (i) Utazamaji wa kushiriki au kutoshiriki.  Mtu anaweza kushiriki katika kikao

cha utamkaji wa vitanza ndimi,  hivyo kujua vinavyoendelezwa katika jamii

husika.

(ii) Video.  Mtu anaweza kupiga picha za video watu wakitamka/wakishindana katika.

utamkaji wa vitanza ndimi  ili kuja kuchanganua baadaye.

(iii) Matumizi ya hojaji.  Mtu anaweza kuandaa maswali katika hojaji ili kudadisi

kwa mfano, kama vipo katika jamii fulani, wanaohusika katika vikao vya

utamkaji na uundaji wake.

(iv) Kurekodi kimaandishi (kuandika) ili kuvirithisha au hata kuvichanganua

baadaye.

(v) Majadiliano ya vikundi lengwa, Mtafiti anaweza kuteua vikundi, kwa mfano,

vijana, ili kuchunguza namna wanavyoviunda na kuvitamka, na athari ya vitanza

ndimi hivi kwao.

(vi) Mahojiano Mtafiti anaweza kuandaa mahojiano rasmi na kundi / sampuli lengwa

ili kuchunguza kwa mfano, majukumu ya vitanza ndimi katika jamii husika

(vii) Matumizi ya vinasa sauti na sidii ili kunasa utamkaji wenyewe na kuchanganua

sifa zake.

(viii) Kutumia kumbukumbu ya mtafiti mwenyewe. Utafiti ambaye in mmoja wapo

wa wanajamii katika eneo analofanyia utafiti anaweza kurithisha yale

anayokumbuka baada ya kuyashuhudia.

(ix) Kusoma majarida na vitabu (maktabani) vyenye habari kuhusu vitanza ndimi.

(6 x 2 = 12)

**Tanbihi**

Hoja zifafanuliwe ili kupata alama kamili.

***Utengano:*** ***Said A. Mohamed***

2. (a) (i) Ni shairi analolikumbuka (Inspekta) Fadhili katika diwani yake:*Kilio cha*

*Wanyonge*.

***Au***:

Ni maneno ya Fadhili Katika diwani yake :*Kilio cha Wanyonge*.

(ii) Yumo nyumbani (sebuleni)mwa Maksuudi.

(iii) Alikuwa ameitwa na Maksuudi.

(iv) Ameyaona mabadiliko (fanicha) katika sebule ya Maksuudi ndipo akakumbuka

haya.

(4 x 1 =  4)

278

**Tanbihi**

Dondoo limetolewa uk. 71 - 72

(b) (i) Kinaya - Wafanyakazi kufanya kazi kwa bidii lakini wanalala njaa.

(ii) Sitiari - Njaa kufananishwa moja kwa moja na msumeno.

(iii) Taswira - Picha ya watu wakimenyeka/wakiteseka.

- Picha ya msumemo ukikeketa matumbo.

(iv) Jazanda - Msumeno ni jazanda ya njaa inayowaumiza raia.

(2 x 2 = 4)

(c) (i) Wakulima wanalima lakini mapato hawayapati  Rejelea maneno ya

Shoka (Uk. 113).

(ii) Wanyonge kuandamwa na magonjwa (uk. 72).

(iii) Wakulima wanapunjwa; wageni k.v Marekani ndio wanaodhibiti bei za mazao.

(iv) Maimuna, Dora na wenzake danguroni kwa Mama Jeni - wanashiriki ukahaba

lakini mapato yanamwendea Mama Jeni.

(v) Maimuna anatumiwa na Biti Sururu kama kivutio cha walevi. Biti Sururu

anamtazama na kusema kimoyomoyo atawafaa (UK.95).  Anawaambia walevi

amepata kisura.  Kazi kwa Biti Sururu inamfanya Maimuna kudhoofika kiafya.

(vi) Wazazi k.v Mama Dora anamtelekeza kwa kumuuza kwa Mama Jeni.

Dora anakuwa kahaba.

(vii) Dhuluma katika ndoa - Tamima kutawishwa, kupigwa - Mwanasururu

na kutalikiwa na Maksuudi.

(viii) Dhuluma katika malezi - Maimuna kutawishwa, Maksuudi kukinyima kitoto

chake na Tamima malezi ya mama na kusababisha kifo.

(ix) Wanawake kubaguliwa katika elimu.  Maimuna anasomeshewa nyumbani ilhali

Mussa amesoma hadi chuo kikuu.

(x) Maimuna kutumiwa kama chombo cha kuzalisha pesa pale Rumbalola - mapato

yanamwendea mwingine.

(xi) Maksuudi kumpokonya Mwanasururu mali na kumfanya kuishia kuwa

mwendawazimu.

(xii) Wizi/unyakuzi wa mali ya umma. Maksuudi kunyakua shamba la Via - kina

Haji wanaishia kuwa maskini wanaomtegemea.

(xiii) Maksuudi kuwatesa wanyonge, anauza sahihi yake; anamtaka mke wa Mzee

Japu kulipa shillingi 200 kwa sahihi yake tu (Uk. 78).

(xiv) Mwanasururu anamtaka Kabi kutenda yasiyofaa na baadaye kusababisha kukatwa

kwa mguu wake.

(xv) Biti Kocho na Farashuu wanamtorosha Maimuna na kumwingiza kwenye

mtandao wa ufasiki / ukahaba.

279

(xvii)   Farashuu anamuumbua Maimuna mbele ya mchumba wake - Kabi. Anamwita

mhuni na mchafu (uk.168)

(xviii)  Raia wametekelezwa kwenye ujinga na umaskini.  Maazimio ya baada-uhuru.

kutofikiwa (uk. 72).

(xx) Kazija anashirikiana kimapenzi na Mussa ambaye ana umri mbichi, kwa nia ya

kumtenganisha Mussa na babake.  Anaishia kumfanya kupigwa na baba yake.

Anawatenganisha.

(xxi) Farashuu - kumenyeka kazini,  mwanawe Mwanasururu kudhulumiwa,

mazingira duni, n.k.

(xxii)   Maksuudi - baada ya kifungo, kupoteza asilimia kubwa ya mali yake,

kupoteza hadhi, kuumbuliwa na Maimuna pale Rumbalola, ukiwa

unaomwandama baada ya kusambaratika kwa familia yake, kipigo na ugonjwa,

Tamima kukataa kumsamehe, nk.

(12 x 1 = 12)

**Tanbihi**

(a) Mnyonge anaweza kufasiriwa kwa namna zufuatazo:

(i) Maskini

(ii) Asiye na mamlaka kisiasa

(iii) Anayehitaji msaada

(iv) Mwenye umri mdogo kuliko mwingine

(v) Aliye katika hali fulani, kama vile ugonjwa

(vi) Mwana kwa mzazi

(vii) Wafanyakazi

(b) Kumenyeka kunaweza kumaanisha:

(i) kuteseka

(ii) kudhulumiwa/kunyimwa haki

(iii) kuaibika

(iv) kutofikia maazimio

(v) kutengwa na familia

3. Utangulizi

Wahusika na maudhui huchangiana kujenga kazi ya sanaa. Wahusika huteuliwa kuendeleza

maudhui.  Matendo yao ni msingi wa maudhui.  Nayo maudhui hujumuisha matukio au hali

zinazowaathiri wahusika.  Tabia za wahusika huathiriwa na hali au matukio yanayowazunguka.

280

(a) Shoka

(i) Anaendeleza maudhui ya ukoloni.  Anapinga hali ya wafanyakazi kuzalisha mali bila

kufaidika.

(ii) Anaonyesha ukosefu wa uwajibikaji katika ndoa.  Anamwachia Selume mzigo

wa malezi.

(iii) Anaendeleza uozo wa kijamii (usherati) kwa kuhusiana na Maimuna kimapenzi.

(iv) Anaendeleza ukandamizaji wa wanawake.  Anamwambia Selume hatamwacha talaka,

anamwachia ulimwengu umtimbe.

(v) Anaonyesha matumizi mabaya ya vileo.  Pesa zake zinaishia vilabuni.

(vi) Anaendeleza maudhui ya ubinafsi.  Anakula nje na kuja kugawana kidogo kilichoko

na wanawe.

(vii) Anaonyesha changamoto zinazohusishwa na ndoa.  Ingawa anamtesa Selume, Selume

bado anaishi naye kutokana na mapenzi ya Selume kwake.

(viii) Ni ishara ya ubabedume  Anatarajia mkewe amheshimu licha ya kwamba

hamshughulikii.  Selume analalamikia utumwa wa wanawake.

(ix) Anaonyesha ajizi ya wanawake / ukosefu wa wanawake kung’amua hadhi yao.

Selume anadai kuteseka lakini mumewe akikosa kurudi anakwenda kumtafuta.

(x) Anachimuza / Ni ishara ya shida zinazowakabili wafanyakazi.  Wachukuzi na wakulima

wanafanya kazi za sulubu na hali mazao yanawaendea wageni.

(xi) Ndiye anayesababisha na kukuza ugomvi kati ya Maimuna na Kijakazi, hivyo

kuonyesha jinsi wanawake wanavyong’ang’ania kuwategemea wanaume.

(5 x 2 = 10)

(b) Kazija

(i) Ni kielelezo cha ukandamizaji wa jamii ya mwanamke.  Anasema mamlaka, elimu na

pesa zote ni kwa mwanamume.

(ii) Anaendeleza upujufu wa kimaadili kwa kushirikiana na Mussa na babake kimapenzi.

(iii) Anaonyesha wanawake kama vyombo vya kusambaratisha asasi ya familia.

Anamtenganisha Maksuudi na Mussa. Anamteka maksundi kuzuru kwake hata

kumwacha mkewe akiwa mja mzito.

(iv) Anaendeleza dhamira ya kisasi.  Anamkutanisha Mussa na babake ili kumlipizia kisasi

Farashuu.

(v) Ndiye anayewafichulia raia unafiki wa Maksuudi hivyo kuendeleza maudhui ya

mapinduzi.

(vi) Anachangia katika mwamko wa kijamii.  Anawafanya raia kutomchagua Maksuudi na

Zanga.

281

(vii) Anaendeleza maudhui ya tamaa na ubinafsi.  Anahusiana na Maksuudi na Mussa ili

afaidike kwa fedha zao.

(viii) Anaendeleza maudhui ya unafiki.  Anamwita Maksuudi Bwana ili aendelee kufaidika

kwake.

(ix) Ni kielelezo cha ujasiri.  Kule kumkabili Maksuudi katika uwanja wa uhuru kunaonyesha

ukakamavu wake.

(x) Kutatizwa kwake katika ploti kunaakisi kutojengeka (kutokamilika) kwa dhamira ya

ukombozi wa mwanamke.  Mwandishi anambainisha tu mara mbili katika hadithi na

baadaye kumfifilisha.

(xi) Anafichua (anaonyesha) mfumo wa ubabedume.  Anamchukia mwanamume kwa

kuwekwa mbele.  Anachukia kujipamba ili kumfurahisha mwanamume.

(xii) Anaonyesha usaliti wa viongozi k.v Zanga ambaye hatimizi ahadi alizowapa

waliomchagua.

(5 x 2 = 10)

**Tanbihi**

Si lazima mtahiniwa atangulize kwa kuonyesha uhusiano kati ya maudhui na wahusika.  La muhimu ni

kujadili maudhui, hali au dhamira zinazoendelezwa na wahusika aliopewa.

***Mstahiki Meya: T. Arege***

4. (i) Badala ya Wanacheneo kutafuta suluhisho kwa matatizo yao wanadai kwamba nchi ni

maskini.  Waridi anamwambia Siki kwamba nchi ni maskini ombaomba, ndivyo

wanavyoambiwa na vyombo vya habari, wasomi na wanasiasa.

(ii) Badala ya Meya kushughulikia matatizo ya Wanacheneo, anasema Cheneo ni kisiwa

cha kupigiwa mfano.  Anajifananisha na majirani dhaifu kiuchumi na kukosa

kuiendeleza Cheneo zaidi.

(iii) Meya anaupujua uongozi wa Cheneo kwa kuwaacha washauri wapotoshi kuuingilia.

Anamhusisha Bili katika maamuzi muhimu kama vile utoaji wa kandarasi na hali Bili

si mtaalamu katika masuala haya.

(iv) Meya anaifilisi Cheneo kwa kuidhinisha malipo yasiyofaa kama vile nyongeza ya

mshahara wa madiwani, na malipo kwa Bili kwa kutoa ushauri ambao kwa kweli unahusu

wizi wa fimbo ya Meya.

(v) Viongozi wa kidini kama vile Mhubiri wanachangia katika kudhoofika kwa uongozi wa

kisiasa kwa kutomshauri Meya vyema.  Anamwombea Meya ili naye (Mhubiri) afaidike

kwa sadaka anayoidhinisha Meya.

(vi) Viongozi wanaufisidi uchumi kwa kutotekeleza malengo ya kimaendeleo. Meya

anasema yeye anazingatia maazimio ya kimilenia ambayo kwa kweli hayashughulikii;

watoto bado wanakufa kwa magonjwa yanayotokana na ukosefu wa lishe.

282

(vii) Viongozi wanawaachia wageni kuingilia masuala ya kiuchumi.  Maamuzi muhimu

kama vile kugawana kwa gharama ya matibabu yanatolewa na wageni na kuwafanya

raia wateseke.

(viii) Meya anaifanya jamii ya Cheneo kuwa tegemezi kwa misaada.  Anahofia kwamba hali

ya usafi ikizorota wafadhili hawatakuja.

(ix) Viongozi wanaufifilisha uchumi kwa ubadhirifu wao.  Meya anatumia pesa za ufadhili

kununulia mvinyo kutoka ng’ambo badala ya kuanzishia miradi.

(x) Meya anapunguza kodi ya mapato ya Baraza kwa kuidhinisha kutolipa kodi kwa

madiwani.  Kupuuza malalamishi ya wafanyakazi kunasababisha kutokusanywa kwa

pesa, hivyo kuliteteresha pato la Baraza.

(xi) Wafanyakazi kama vile Waridi wanajiuzulu wanapoona hali ni mbaya badala ya

kukabiliana nayo.

(xii) Viongozi wanashindwa kuwahakikishia raia usalama wa chakula.  Mama anamlisha

mwanawe wali na maharagwe yaliyolala na kusababisha kifo.  Anasema wanakula

chakula cha mbwa.

(xiii) Wanataaluma wanajiepusha na siasa, hivyo kutochangia kuiboresha siasa (mfano Siki).

(xiv) Kumpa Meya mamlaka makubwa kunachangia kupalilia udikteta badala ya demokrasia.

(xv) Kutoshughulikia afya ya kijamii kunasababisha magonjwa kama vile utapiamlo

yanayotokana na ukosefu wa lishe.Waridi anashangaa vipi mama anawaletea mtoto

mwenye ugonjwa wa utapiamlo; kwake hili ni jambo dogo.

(xvi) Badala ya raia kuimarisha viwango vya elimu na huduma za afya, wanawapeleka jamaa

zao ng’ambo kwa huduma hizi.  Meya analalamikia elimu duni, anampeleka mwanawe

kusomea ng’ambo.  Anampeleka mkewe kuzalia ng’ambo.  Kwa njia hii anaujenga

uchumi wa nchi husika na kuuibia ule wa Cheneo.

(xvii)   Meya analiibia baraza na kuufisidi uchumi wake kupitia kwa kandarasi. Pia

anaidhinisha wizi wa fimbo ya Meya/ardhi.

(xviii)  Askari wanazorotesha amani na usalama wa raia.  Wanawahangaisha raia kwa bunduki

na vitoa machozi.

(xix) Viongozi wanasababisha kuzorota kwa hali ya usafi Cheneo kwa kutoshughulikia

malalamishi ya wafanyakazi.  Hili linailetea Cheneo aibu na kuiumbua machoni mwa

jamii ya kimataifa.  Wageni wanaahirisha ziara yao.  Mji umejaa uvundo unaohisika

hata nyumbani mwa Meya.

(xx) Watu wanawachagua viongozi licha ya kujua kuwa viongozi hao  wamekosa

uwajibikaji, hivyo kuzizorotesha siasa za nchi/kuuzorotesha uongozi wa kisiasa.

(xxi) Meya anauangamiza uongozi wake mwenyewe kwa kupuuza ushauri wa Diwani wa III

na Siki.

(xxii)   Mapuuza ya Meya yanapalilia ukosefu wa utulivu kupitia kwa migomo ya wafanyakazi.

(xxiii)  Meya analifilisha Baraza kwa kulipagaza deni.  Bili anamshawishi amwambie

283

mwanakandarasi alishtaki Baraza alipwe fidia, naye Meya apate fungu lake.

(xxv)   Meya na madiwani wanazorotesha uongozi kwa kutumia mbinu hasi za

utawala kama vile propaganda, badala ya kuyashughulikia matatizo.

5. (a) (i) Haya ni maneno ya Meya.

(ii) Anamwambia Bili.

(iii) Wamo afisini mwa Meya.

(iv) Meya anaelezea sababu za kuwapeleka wanawe ng’ambo kusomea huko.

(4 x 1 = 4)

**Tanbihi**

Dondoo limetolewa uk.25.  Nakala nyingine zinaweza kutofautiana ki-ukurasa.

(b) Kinaya, Meya anaikosoa elimu ambayo anastahili kuiboresha. (alama 2)

**au**

Kejeli/dhihaka/ stihizai. Meya kuidunisha elimu.  Meya anajidhalilisha kwa kudunisha

elimu ambayo anastahili kuiboresha mwenyewe. (alama 2)

(c) **Kinaya**

(i) Kauli ya Meya inadokeza kuwa yeye ni mzazi mwenye busara (kuona mbali) na

hali anahiari kutumia pesa nyingi kuwasomeshea wanawe ng’ambo badala ya

kuboresha elimu humu.;

(ii) Meya anawadanganya raia kwamba dawa zimeagizwa ilhali sivyo,

hatutarajii haya kutoka kwa kiongozi.

(iii) Meya anadai Cheneo ni kisiwani cha hazina na hali watu wanakufa (yule mtoto)

kwa kukosa huduma za afya.

(iv) Badala ya Meya na madiwani kuendeleza mpango wa kimaendeleo wa mji,

Meya anadai kwamba wanathamini malengo ya kimilenia na hali kwa kweli

hata haya hayashughulikiwi.

(v) Meya anamruhusu Bili kuiba fimbo ya Meya ambayo kwa kweli ndiyo

kitambulisho cha umeya.

(vi) Meya anampeleka mkewe kujifungulia ng’ambo badala ya kuimarisha huduma

za kiafya Cheneo.

(vii) Meya anataka mwanawe apate uraia ng’ambo na hali yeye ni kiongozi anayetarajiwa

kupalilia uzalendo.

(viii) Meya anabadhiri mali ya umma kupitia ‘*entertainment vote*’, huku akidai kuwa

ni matunda ya jasho lake. Haya hayatarajiwi kwa kiongozi.

(ix) Meya anaidhinisha kuongeza mishahara ya madiwani ilhali Baraza lina nakisi

ya fedha.

284

(x) Meya kulalamikia udogo wa mayai na hali watu hawana chakula.

(xi) Meya analipagaza baraza deni badala ya kulisaidia kutumia fedha vyema.

(xii) Meya analalamikia kupunjwa kwa kuletewa viyai vidogo na hali yeye anawapa

wafanyakazi mishahara duni.

(xiii) Watu wanamchagua Meya wakitarajia kuimarika kwa hali zao za maisha.

Meya anaishia kuwatelekeza katika njaa na magonjwa .

(xiv) Meya anaidhinisha pendekezo la Diwani II la kuundwa kwa kamati za kuhudumu

na hali anafahamu kwamba baraza halimudu gharama hii.

(xv) Ni kinaya kutarajia mama muuza ndizi kulipa kodi na hali Meya anawaruhusu

walionacho kama vile madiwani na kutolipa.

(xvi) Meya, badala ya kudhibiti matumizi mabaya ya mali ya umma, anajigawia

vipande vinane vya ardhi na kumgawia Bili pia.

(xvii)   Ni kinaya kwa Meya kutomshughulisha Diwani III katika maamuzi yanayohusu

matumizi ya fedha na hali ndiye mtaalamu katika masuala haya.

(xviii)  Ni kinaya kwa Meya kumruhusu Diwani I ambaye anastahili kulihakikishia

Baraza usalama kufanikisha wizi wa fimbo ya Meya.

(xix) Meya anaidhinisha Baraza kutoa sadaka ya shilingi laki moja kila mwezi na hali

anajua lina nakisi ya fedha.

(xx) Badala ya Meya kushughulikia matatizo ya raia, anaeneza propaganda kupitia Diwani I

kuhusu kujitolea kwa Baraza kutetea demokrasia.

(7 x 2= 14)

**Au**

Mtahiniwa anaweza kuibua hoja zifuatazo kuhusiana na kejeli.

**Kejeli**

(i) Anwani ya tamthilia inafumbata kejeli kwa kumwita Meya mstahiki na hali hata

anaidhinisha wizi wa fimbo yake.

(ii) Meya anajidhalilisha kwa kulalamikia mambo madogomadogo kama vile mayai.

(iii) Uongozi wa Meya unadhihakiwa kwa kushindwa hata kuiendesha zahanati.  Zahanati

haina hata dawa za kimsingi.

(iv) Meya anaikejeli elimu ya humu nchini kwa kusema ni duni mno; kwa njia hii

anajidhalilisha pia kwani yeye anastahili kuchangia kuiboresha .

(v) Meya anajidhalilisha mwenyewe kwa kumwachia Bili kuliendesha Baraza na hali Bili

si mtaalamu katika masuala ya uongozi.

(vi) Meya anaudunisha uongozi wake kwa kuidhinisha nyongeza ya mishahara ya madiwani

huku akifahamu kwamba hazina ya Baraza haimudu kugharamia nyongeza hii.

(vii) Mwandishi anamkejeli Meya kwa kumfanya kushindwa kung’amua udanganyifu wa Bili.

285

(viii) Mwandishi anamkejeli Meya kwa kumfanya kutumia pesa za msaada kuagizia mvinyo

kutoka ng’ambo na kuishia kurudisha pesa hizo hizo huko ng’ambo.

(ix) Meya anadai kwamba kungekuwa na Phd ya uongozi angekuwa nayo na hali

anaendeleza mbinu hasi za uongozi kama vile propaganda.

(x) Meya anasawiriwa kama mwenye mawazo finyu, anayeshindwa kuona umuhimu wa

mpango wa kimaendeleo wa Cheneo.

(xi) Meya anadhihaki uongozi wake kwa kuidhinisha malipo kwa kazi ambayo

haijatekelezwa.  Anaidhinisha kulipwa kwa Bili.

(xii) Meya anajidhalilisha kwa kulipagaza Baraza deni.  Anakubali

mshawasha wa Bili kwamba amwambie mwanakandarasi alishtaki Baraza n.k.

(xiii) Meya amajidhalilisha kwa kudai kuwa ni mzazi mwenye kuona mbali na hali hata

anashidwa kung’amua umuhimu wa usafi.  Pia anahadaiwa na Bili kwa urahisi.

(7 x 2= 14)

**Tanbihi**

(i) Hoja zinazohusu kinaya zinaweza pia kujadiliwa kama kejeli au stihizai, mradi

mtahiniwa amezifafanua zikaeleweka kuwa ni Kejeli.

(ii) Mifano yote,  ihusiane na Meya hata kama inawarejelea wahusika wengine.

(iii) Baadhi ya watahiniwa, ambao si makini, huenda wakachukulia kuwa tamathali ya

usemi iliyotumiwa ni**nahau** au**msemo** (anayeona mbali).  Hawa washughulikiwe

kulingana na jinsi wanvyojieleza na kutoa mifano. Hata hivyo, mifano ya semi

wanayotoa lazima, ihusiane moja kwa moja na Meya.

**Ushairi**

6. (a) Mzungumzaji (nafsineni) asingiziwa ugumba hasa kwa kutoshiriki mapenzi nje ya

ndoa.

(1 x 2  = 2 )

(b) Mambo ambayo anapinga ni:

(i) Kuiga rika; hususa kushiriki ulevi pamoja na kufukuza wasichana

(ii) Mzungumzaji kupakwa tope (kuaibishwa) kwa kuwa yeye ni gumba

(iii) Wamsemao kudai kuwa anatamani kuwa kama wao

(iv) Eti kuwa ugumba na ukapera ni kosa

(v) Kuharibu maisha kwa ujana

(vi) Kusingiziwa atapenda (atatamani) hali za wamsemao

(vii) Watu kueneza uvumi kuwa yeye ni gumba (5 x 1  = 5 )

(c) Umuhimu wa viishio

(i) Viishio hivi ni vifupi na hivyo vinatoa ujumbe kwa namna iliyo madhubuti

(ii) Viishio hivi vinaunga ujumbe wa kila ubeti/vinasisitiza ujumbe; wa shairi

286

(iii) Viishio vinachimuza/kuonyesha/kubainisha dhamira au mwelekeo wa mshairi

kuhusu hali ya vijana kujiingiza katika mahusiano yasiyofaa.

(1 x 2 = 2)

(d) Mtindo ufuatao unaweza kukubalika:

Ni jambo gani ambalo linamkasirisha Mungu ambalo halikubaliki kanisani?

Je, ni mtu kuwa kahaba na mwenye vioja ama mtu aliyezaliwa akiwa tasa? Kuwa

gumba au kapera si kosa na wala haliwezi kuwa kosa.  Kwa kweli mimi sina

makosa. (4 x 1= 4)

(e) (i) Kila ubeti una mistari minne.

(ii) Mistari mitatu ya kwanza ina viapande vitatu ilhali wa nne una kipande kimoja.

(iii) Vina katika kila kipande vinabadilika kutoka ubeti mmoja hadi mwingine.

(iv) Kiishio kimefupishwa.

(v) Kila mstari una mizani 20 isipokuwa kiishio chenye mizani 8.

(vi) Shairi lina beti 5.

(4 x 1 = 4)

(f) (i) Mbio za wasichana - uasherati/uzinzi/uzinifu

(ii) Haupandiki mgomba - hana uwezo wa kujamiiana.

(2 x 1 = 2)

7. (a) (i) Shairi hili ni wasia kwa vijana; unaowaonya dhidi ya kushiriki mapenzi.

(ii) Linashauri kuwa wanaovutia machoni wanaugua na hivyo wanaweza

kuwaambukiza maradhi yasiyotibika.

(iii) Zinaa hii haichagui wala kupendelea yeyote.  Hata wenye nguvu au warembo

wamesalimu amri  (ubeti 4).

(iv) Vijana wajikaze kuhakiksiha kuwa hawaingii  kwenye mtego wa kushiriki

mapenzi.

(v) Wapo watakaowasema wenye kujitunza lakini hilo lisiwafanye kutetereka.

(4 x 1= 4)

(b) (i) Tabdila - Kubadili miendelezo ya maneno pasi na kubadili idadi

ya mizani. Neno ‘nisikia’ lingekuwa ‘nisikie’.

Limetumiwa hivi ili kukidhi mahitaji ya vina.

(ii) Inkisari - kufupisha maneno.  Inkisari imetumiwa kuleta ulinganifu wa mizani.

Maneno yaliyofupishwa nikama vile:

(a) ‘Sikuwambia’ badala ya ‘Sikuwaambia’

(b) ‘Jepusheni’ badala ya ‘Jiepusheni”

(c) ‘ngawa’ badala ya ‘ingawa’

(d) ‘waone’ badala ya ‘uwaone’

287

(e) ‘mkamba’ badala ya ‘mkaamba’

(f) ‘ngia’ badala ya ‘ingia’

(g) ‘walopapia’ badala ya ‘waliopapia’

(h) ‘watalokwamba’ badala ya ‘watakalokwamba’

(iii) Miundo ngeu ya kisintaksia / kuboronga sarufi.  Mpangilio wa maneno katika

tungo haufuati utaratibu wa kisarufi wa lugha ya Kiswahili.  Baadhi ya matumizi

ya mbinu hii ni:

(a) ‘yaugua nisikia’ badala ya ‘nisikie yaugua’

(b) ‘si mlango nyumba nzuri’ badala ya ‘nyumba nzuri si mlango’

(c) ‘makaa kujipalia’ badala ya ‘kujipalia makaa’

‘madhara kukadiria’ badala ya ‘kukadiria madhara’

‘mapoda kumichia’ badala ya ‘kumichia mapoda’

(iv) Mazida - ‘vyang’aria’ badala ya ‘vyang’ara’

(v) Utohozi - Sitoria - history

Mazida na utohozi zimetumiwa kuleta urari wa vina

Mbinu (4 x 2 = 8)

Kutaja - alama 1

Kufafanua, au mfano  - alama 1

(c) Pande mbili ambazo mshairi anasema nazo ni:

(i) Vijana (ubeti 1 - 8)

(ii) Mungu (ubeti 9)

(2  x 1 = 2)

(d) Umuhimu wa maswali ya balagha.

(i) Maswali ya balagha ambayo yanalenga msomaji wa kazi ya fasihi hunuiwa

kumfanya kulitafakari jambo hivyo kujifunza kwalo.

(ii) Humfanya msonaji kulidadisi jambo linaloibuliwa.  Katika ubeti wa sita

msomaji atavuta fikra kuhusu ‘faida’ ya kuingia kwenye anasa ya kumuua.

Kwa kulidadisi hili ataona kuwa hamna faida na hivyo kujirudi.

(iii) Hutumiwa kusuta watu au kukashifu jambo.  Ubeti wa 5 unawakashifu

waliopapia anasa na kuwatahadharisha wasomaji kwa kuonyesha kuwa hatima

ya anasa ni kifo.

288

(iv) Hutumiwa kusisitiza wazo au kumfanya msomaji kushawishika na mtazamo wa

msanii.  Kwa mfano, katika ubeti wa 6,  mshairi anamshawishi msomaji kwamba

hakuna faida ya kuingilia anasa.

(v) Hutumiwa kuzindua.  Ubeti wa 5 unamzindua msomayi kuona kuwa hata

wenye nguvu huangamizwa na zinaa

(3 x 1 = 3)

(e) Toni ya huzuni/ kusikitika

(i) Anasikitikia madhara yatakayowapata wanaoingilia, zinaa kwa kauli

kama vile ‘wawapi leo madume, anasa walopapia’?(ubeti 5)

**Au**

(ii) Toni ya kunasihi au kushawishi.  Anawasihi vijana kuepuka zinaa. Kwa mfano

anawaambia, “kikiki ikaze kamba, u kijana vumilia”. (ubeti 7)

(iii) Kukejeli/kudharau/stihizai/bezo.

(iv) Uchungu - anaonea uchungu tabia ya vyana.

Kutaja - alama 1

Kueleza na kutoa mfano - alama 2

(1 x 3 = 3)

8. (a) (i) Mandhari ni nyumbani mwa Mzee Babu.

(ii) Wanatekede wamekusanyika kwa Mzee Babu kujadili kuhusu mabadiliko ya

hali ya anga.

(iii) Bi Cherehani  na Bwana Pima ambao ndio washona kikaza wamo kikaoni.

(iv) Bwana Machupa amemwomba mzee Babu kuwafafanulia kitendawili cha hali

hii ya anga

(v) Mzee Babu anawaambia wanakijiji wawaulize washona kikaza. (Cherehani na

Pima)

(vi) Wanapoulizwa hawatoi jibu la kuridhisha, wanasema ndio mtindo na walifuata

mtindo.

(4 x 1= 4)

**Tanbihi**

Dondoo limetolewa uk. 42

(b) Maneno kiini katika swali hili ni**wanavyofuata mitindo na kuacha chungu**

**kinatokota bila kuivisha**

Watahiniwa wanaweza kulifasiri swali kwa namna zifuatazo:

(a) Watu/viongozi kutoshughulikia hali inayowakabili

(b) Viongozi kufuata mitindo ya uongozi ya viongozi watangulizi badala ya

kuiboresha

(c) Watu kufumbia macho makosa ya viongozi

(d) Viongozi kusaliti nafasi yao kwa kuendeleza uovu na uharibifu badala ya

kuukosoa, nk.

289

(e) Viongozi na raia kuendeleza vitendo na hali hasi kama vile tamaa na ubinafsi

(f) Raia kuwawekea vikwazo viongozi na kungojea waporomoke.

Hoja zifuatazo zinaweza kujitokeza.

(i) Kobe anachangiwa manyoya na ndege kupaa angani lakini wanapofika anakula

wanavyopewa bila kuwagawia waliomkweza ila waliobahatika kupata makombo.

(ii) Mtajika anahujumu demokrasia kwa kupata kura kwa njia ya udanganyifu.

(iii) Mtajika hafanyi lolote kutatua shida za wanakijiji.  Tunaambiwa mambo yakiwa

mabaya hasemi lolote kwani ameshapata aliyotaka.

(iv) Viongozi wanawasaliti washona kikaza (wapiga kura) kwa kuwadharau,

kuwapuuza na kutowathamini licha ya kwamba ndio waliowachagua.

(v) Wanakijiji (raia) wanajua Mtajika amevunja masharti ya kikaza (uongozi)

lakini hawamkosoi, wananyamaza, wanayafungia macho makosa ya viongozi.

(vi) Mtajika anamruhusu mkewe kukishika kikaza (kuingilia uongozi) kinyume na

kaida za jamii.

(vii) Bi Mtajika anavunja kanuni za uhusiano mwema hata katika sherehe.  Hata

anatamka kuwa hakuna kiongozi mwingine kushinda yeye.

(viii) Viongozi wanayaharibu mazingira badala ya kuyahifadhi.  Tunaambiwa jibu la

kitendawili cha mawingu bila maji limo katika kikaza.

(ix) Machupa ambaye ni msemaji wa wanakijiji si wa kutegemewa.  Anafaidika kwa

Mtajika.  Tunaambiwa kwamba yeye huenda na (huunga) upande unaomfaidi.

Tunaambiwa alijua namna ya kuishi.

(x) Viongozi wamewatelekeza raia kwenye njaa na magonjwa (uk 47).

(xi) Mtajika amewaaibisha wanakijiji kwa kutokilinda kikaza (uongozi).

Bi Chirenga anasema kikaza kimepasuka.

(xii) Mtajika na wenzake wanaipora mali ya umma; wanaifukarisha jamii kwa ubinafsi

wao.  Tunaambiwa kama ni nguruwe walijua kuchagua (uk 47).

(xiii) Raia kutokuwa na uwajibikaji wa pamoja japo wote ni washiriki katika ushonaji

wa kikaza (uteuzi wa viongozi). Wanawatarajia Bi Cherehani na Bwana Pima

kuelezea kitendawili cha kutonyesha kwa mvua (uk 42).

(xiv) Raia kutowajibikia vitendo vyao. Wanashiriki katika ushonaji wa kikaza (uteuzi

wa viongozi) bila kuwazia uzito wa tendo hili.  Wanachagua viongozi ambao

wanawaathiri wenyewe (uk 43- 44).

(xv) Viongozi wanakwezwa uongozini na raia kisha wanawatelekeza pindi tu

wanapofika kileleni (istiara ya kobe - na ndege (uk. 44).

290

(xvi) Vikaragosi wanashirikiana na viongozi kuwadhulumu wanyonge.  Kobe na

vibarakala wake wananyakua kila kitu na kuwaachia wachache waliobahatika

masalio (uk.44).

(xvii)   Raia wanashiriki katika uharibifu wa mazingira na kusababisha kutotegemewa

kwa hali ya anga.  Mvua, ama inanyesha nyingi kupindukia, au hainyeshi kabisa

(uk. 40). Machupa anawaambia wanakijiji kuwa jibu la kitendawili cha

wawingu bila maji ni kikaza na raia ndio wenye kupima na kushona kikaza

(uk. 46).

(xviii)  Viongozi kuendeleza uongo na udanganyifu.  Mtajika angeubadilisha ukweli

kuwa uongo na uongo kuwa ukweli (uk 44).

(xix) Badala ya viongozi kushughulikia uhalisia wa mambo, wanaishi katika ulimwengu

wa ndoto.  Hata nchi inapokumbwa na changamoto, Bwana Mtajika anaota tu

badala ya kukabiliana na changamoto zenyewe (uk. 44).  Hata raia wanapoutaka

ushauri wake, hasemi lolote; ashapata aliyopangia kupata (uk 44).

(xx) Raia wanaogopa, hivyo wanayafumbia kinywa matendo hasi ya viongozi.

Tunaambiwa ni wachache wanaoweza kusema ukweli, hasa unaohusu viongozi

(uk. 45).  Bwana Mtajika anavunja kaida za kikaza (Kaida za uongozi) na hawamkosoi.

(xxi) Unafiki wa baadhi ya raia unaifanya Tekede kudorora kimaendeleo.  Tunaambiwa

kuwa Machupa hula kuwili. Anasikiliza wasemayo wanakijiji kumpelekea Mtajika

na hapohapo anawaonyesha wanakijiji kuwa tatizo limo kwenye uongozi.  Yeye

anajitoa lawamani badala ya kushirikiana na raia kutatua tatizo la uharibifu wa

mazingira (uk. 46).

(xxii)   Viongozi wanawatelekeza raia waliowachagua katika njaa, umaskini na ugonjwa.

(uk. 47).

(xxiii)  Bwana Mtajika anashindwa kuulinda uongozi: anashindwa kulidhibiti taifa.

Cherehani anasema kwamba kikaza kimepasuka.

(xxiv)  Wizi wa mali ya umma unawafanya wafuasi wengine wa Mtajika kutotaka

kuonekana hadharani isipokuwa Machupa ambaye anajua namna ya kuishi

(uk 47).  Hivyo viongozi hawadiriki kutatua matatizo ya raia.

(xxv)   Raia wanawawekea viongozi vikwazo vinavyosababisha kuanguka kwao.

Cherehani anapunguza kiwango cha kikaza maksudi;  kikaza kinapasuka.

(uk 48)

(8 x 2 = 16)

291